CELEX: C2005/296/26
Language: fi
Date: 2005-11-26 00:00:00
Title: Asia C-336/05: Tribunal Départemental des Pensions Militaires du Morbihanin  7.9.2005  tekemällään päätöksellä esittämä ennakkoratkaisupyyntö asiassa Ameur Echouikh vastaan Secrétaire d'Etat aux anciens combattants

26.11.2005   
            
            
               FI
            
            
               Euroopan unionin virallinen lehti
            
            
               C 296/14
            
         Tribunal Départemental des Pensions Militaires du Morbihanin 7.9.2005 tekemällään päätöksellä esittämä ennakkoratkaisupyyntö asiassa Ameur Echouikh vastaan Secrétaire d'Etat aux anciens combattants
   (Asia C-336/05)
   (2005/C 296/26)
   Oikeudenkäyntikieli: ranska
   Tribunal Départemental des Pensions Militaires du Morbihan on pyytänyt 7.9.2005 tekemällään päätöksellä, joka on saapunut yhteisöjen tuomioistuimeen 15.9.2005, Euroopan yhteisöjen tuomioistuimelta ennakkoratkaisua asiassa Ameur Echouikh vastaan Secrétaire d'Etat aux anciens combattants seuraaviin kysymyksiin:
   
               1)
            
            
               Onko Brysselissä 26.2.1996 allekirjoitetun Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro-Välimeri-sopimuksen 64 ja 65 artiklalla välitön oikeusvaikutus?
            
         
               2)
            
            
               Jos kyseistä Euro-Välimeri-sopimusta ei jostakin syystä voida soveltaa esillä olevaan asiaan, onko katsottava, että Rabatissa 27.4.1976 allekirjoitetun Euroopan talousyhteisön ja Marokon kuningaskunnan välisen yhteistyösopimuksen, joka sillä on tarkoitus korvata, 40–42 artiklan määräyksillä on sellaisinaan välitön oikeusvaikutus?
            
         
               3)
            
            
               Kuuluuko sellainen Marokon kansalainen, joka on palvellut jäsenvaltion asevoimien alaisena komennettuna myös kyseisen jäsenvaltion alueellisten rajojen ulkopuolelle, edellä mainitun vuoden 1996 Euro-Välimeri-sopimuksen 64 ja 65 artiklassa ja edellä mainitun vuoden 1976 yhteistyösopimuksen 40–42 artiklassa tarkoitettuun työntekijöiden ryhmään?
            
         
               4)
            
            
               Näiden vuonna 1976 ja vuonna 1996 Marokon kuningaskunnan kanssa allekirjoitettujen sopimusten edellä mainittujen määräysten välittömästä oikeusvaikutuksesta riippumatta, voiko Marokon kansalainen, jos hän kuuluu yhteisön oikeusjärjestyksen kannalta mainituissa määräyksissä tarkoitettuun ”työntekijöiden” ryhmään, vaatia, että häneen on sovellettava suoraan kansalaisuuteen perustuvan syrjinnän kieltoa koskevaa yleistä periaatetta, joka on taattu EY:n perustamissopimuksen 12 artiklassa ja ihmisoikeuksien ja perusvapauksien suojaamiseksi tehdyn yleissopimuksen 14 artiklassa?
            
         
               5)
            
            
               Kuuluuko puolustusvoimien työkyvyttömyyseläke, jota jäsenvaltion asevoimien alaisena komennettuna palvellut Marokon kansalainen vaatii kyseisen palvelusajanjakson aikana ilmenneen tapaturman tai sairauden jälkitaudin perusteella, edellä mainitun vuoden 1996 Euro-Välimeri-sopimuksen 64 artiklassa tarkoitettuun palkkojen ryhmään vai mainitun sopimuksen 65 artiklassa tarkoitettuun sosiaaliturvaetuuksien ryhmään?
            
         
               6)
            
            
               Estävätkö Brysselissä 26.2.1996 allekirjoitetun Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro-Välimeri-sopimuksen 64 ja 65 artikla ja ennen kyseisen sopimuksen voimaantuloa Rabatissa 27.4.1976 allekirjoitetun Euroopan talousyhteisön ja Marokon kuningaskunnan välisen yhteistyösopimuksen 40–42 artikla tai niiden asemasta EY:n perustamissopimuksen 12 artikla (entinen 6 artikla) ja ihmisoikeuksien ja perusvapauksien suojaamiseksi tehdyn yleissopimuksen 14 artikla sen, että jäsenvaltio voi vedota sisäisen lainsäädäntönsä rajoittaviin säännöksiin, jotka liittyvät Marokon kansalaisen kansalaisuuteen,
               
                           —
                        
                        
                           evätäkseen häneltä puolustusvoimien työkyvyttömyyseläkkeen, jonka se olisi rajoituksetta myöntänyt omille kansalaisilleen, jotka asuvat samalla tavalla kuin kyseinen Marokon kansalainen vakinaisesti sen alueella, jotka ovat samassa tilanteessa kuin hän ja jotka ovat palvelleet sen asevoimissa samoin edellytyksin kuin hän?
                        
                     
                           —
                        
                        
                           soveltaakseen häneen eri edellytyksiä kuin mitä se soveltaa omiin kansalaisiinsa siltä osin kuin on kyse sellaisten puolustusvoimien eläkkeiden myöntämisestä, laskentatavasta ja kestosta, joilla pyritään korvaamaan sellaisten tapaturmien tai sairauksien jälkitaudit, jotka johtuvat palvelusta sen asevoimissa?
                        
                     
         
               7)
            
            
               Onko edellä mainittuihin kysymyksiin annettavien vastausten sisällön kannalta merkitystä sillä, että asianomainen ei työskentele eläkehakemuksensa jättämispäivänä, ja sillä, että tämän hakemuksen perustana oleva tapaturma tai sairaus on ilmennyt vanhojen aktiivipalvelusjaksojen aikana, tässä tapauksessa 19.8.1949–16.8.1964, sen jäsenvaltion alueellisten rajojen ulkopuolella, jonka palveluksessa hän oli sotilaana, tässä tapauksessa Saigonissa?